A Bizottság 97/71/EK irányelve

(1997. december 15.)

a gabonafélékben, az állati eredetű élelmiszerekben, illetőleg az egyes növényi eredetű termékekben – többek között a gyümölcsökben és zöldségekben –, illetve azok felületén található peszticid-szermaradványok megengedett legmagasabb mértékének meghatározásáról szóló 86/362/EGK, 86/363/EGK, illetőleg 90/642/EGK tanácsi irányelv mellékleteinek módosításáról

(EGT vonatkozású szöveg)

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb a 97/41/EK irányelvvel [1] módosított, a gabonafélékben, illetve azok felületén található peszticid-szermaradványok megengedett legmagasabb mértékének meghatározásáról szóló, 1986. július 24-i 86/362/EGK tanácsi irányelvre [2] és különösen annak 10. cikkére,

tekintettel a legutóbb a 97/41/EK irányelvvel módosított, az állati eredetű élelmiszerekben, illetve azok felületén található peszticid-szermaradványok megengedett legmagasabb mértékének meghatározásáról szóló, 1986. július 24-i 86/363/EGK tanácsi irányelvre [3] és különösen annak 10. cikkére,

tekintettel a legutóbb a 97/41/EK irányelvvel módosított, az egyes növényi eredetű termékekben – többek között a gyümölcsökben és zöldségekben –, illetve azok felületén található peszticid-szermaradványok megengedett legmagasabb mértékének meghatározásáról szóló, 1990. november 27-i 90/642/EGK tanácsi irányelvre [4] és különösen annak 10. cikkére,

mivel a 93/57/EGK [5], a 94/29/EK [6], a 95/39/EK [7] és a 96/33/EK [8] irányelv módosította a 86/362/EGK és a 86/363/EGK irányelv II. mellékleteit, és a peszticid-szermaradványok vonatkozásában maximális értékeket határozott meg; mivel azonban egyes értékek megállapítására nem került sor a maximális értékek megállapításához rendelkezésre álló adatok elégtelensége miatt, és az érdekelt feleknek meghatározott időn belül lehetőségük volt a hiányzó adatok pótlására; mivel amennyiben a maximális értékek a 86/362/EGK és a 86/363/EGK irányelv II. mellékleteihez a 93/57/EGK, a 94/29/EK, a 95/39/EK és a 96/33/EK irányelvvel csatolt listák lábjegyzeteiben megállapított határidőn belül nem kerülnek elfogadásra, az analitikailag kimutatható legalacsonyabb értéket kell alkalmazni;

mivel a 93/58/EGK [9], a 94/30/EK [10], a 95/38/EK [11] és a 96/32/EK [12] irányelv módosította a 90/642/EGK irányelv II. mellékletét, és a peszticid-szermaradványok vonatkozásában maximális értékeket határozott meg; mivel azonban egyes értékek megállapítására nem került sor a maximális értékek megállapításához rendelkezésre álló adatok elégtelensége miatt, és az érdekelt feleknek meghatározott időn belül lehetőségük volt a hiányzó adatok pótlására; mivel amennyiben a maximális értékek a 90/642/EGK irányelv II. mellékletéhez a 93/58/EGK, a 94/30/EK, a 95/38/EK és a 96/32/EK irányelvvel csatolt listák lábjegyzeteiben megállapított határidőn belül nem kerülnek elfogadásra, az analitikailag kimutatható legalacsonyabb értéket kell alkalmazni;

mivel a tagállamok nemzeti szinten saját maguk állapíthatják meg a szermaradványok maximális értékeit, amennyiben azok nem kerültek meghatározásra a 86/362/EGK, 86/363/EGK és 90/642/EGK irányelvben; mivel a tagállamoknak úgy kell megállapítaniuk az ilyen nemzeti értékeket, hogy azok összhangban legyenek az adott hatóanyagot tartalmazó növényvédő szerek nemzeti engedélyezésével, és elégséges mennyiségű adaton alapuljanak annak biztosítására, hogy a fogyasztók ne legyenek kitéve a peszticid-szermaradványok elfogadhatatlanul magas értékeinek;

mivel a tagállamok azon nemzeti maximális szermaradvány-értékei, amelyek a más tagállamokból eredő termékek forgalomba hozatalának tilalmát vagy korlátozását eredményezik, a 86/362/EGK és a 86/363/EGK irányelvek 5a. cikkében, valamint a 90/642/EGK irányelv 5b. cikkében meghatározott egyeztetési eljárás hatálya alá tartoznak, amely szerint kivételes rendelkezések alkalmazandóak, beleértve – amennyiben lehetséges – átmeneti maximális szermaradvány-értékek megállapítását is;

mivel a gabonafélék és a növényi eredetű termékek tekintetében a maximális szermaradvány-értékeknek összhangban kell lenniük a peszticideknek a növények megfelelő védelmének elérése érdekében használt azon legkisebb mennyiségével, amelyet úgy használnak fel, hogy a szermaradvány mennyisége a lehető legkisebb, és toxikológiai szempontból elfogadható legyen, különösen a becsült táplálékfelvétel vonatkozásában; mivel az állati eredetű élelmiszerek tekintetében a maximális szermaradvány-értékeknek összhangban kell lenniük az olyan peszticidekkel kezelt gabonafélék és növényi eredetű termékek fogyasztásával, amelyek az állatokban és az állati eredetű termékekben szermaradványt képezhetnek, adott esetben pedig tekintetbe véve az állatgyógyászati készítmények alkalmazásának közvetlen következményeit is;

mivel a 93/57/EGK és a 93/58/EGK irányelvben felsorolt peszticidek tekintetében az érdekelt felek vállalták a hiányzó adatok pótlását; mivel a rendelkezésre bocsátott adatokat a bizottsági irányelvek módosításához szükséges tervezet előkészítése céljából a Bizottság és a tagállamok hatóságai vizsgálják; mivel a 93/57/EGK és a 93/58/EGK irányelvben eddig még meg nem határozott értékek meghatározására kitűzött határidőt a szükséges munkák és konzultációk befejezésének érdekében 1998. október 31-ig meg kell hosszabbítani;

mivel a növényvédő szerek forgalomba hozataláról szóló 91/414/EGK irányelvről [13] szóló értesítéstől számított két éven belül már a piacon lévő növényvédő szerek összes hatóanyagát az említett irányelv 8. cikkének (2) bekezdésében meghatározott munkaprogram által előírt hatóanyag-újraértékelés keretében felül kell vizsgálni; mivel a hatóanyagok és az azokat tartalmazó növényvédő szerek vizsgálatának első szakasza még nem fejeződött be; mivel ezek a vizsgálatok és az azokon alapuló később meghozandó döntések feltehetően jelentős hatást gyakorolnak a felhasználás engedélyezésére, és ennek következtében a peszticidek vonatkozásában megállapítandó maximális szermaradvány-értékekre is; mivel ezért a 94/29/EK, a 94/30/EK, a 96/32/EK és a 96/33/EK irányelvben az eddig meg nem állapított értékek tekintetében az analitikailag kimutatható legalacsonyabb érték alkalmazására kitűzött határidők a 95/38/EK és a 95/39/EK irányelvnek megfelelően 2000. július 1-jéig meghosszabbodnak, annak érdekében, hogy az érintett peszticidek engedélyezésének vonatkozásában a rendelkezésre álló újraértékelések következményeit figyelembe lehessen venni; mivel amikor az újraértékelések eredményei rendelkezésre állnak, a Bizottságnak e peszticidek vonatkozásában módosítania kell a maximális értékeket, valamint amennyiben a szükséges és elégséges információ és tanulmány rendelkezésre áll, és azokat ki is értékelték, 2000. július 1-jéig meg kell állapítania, illetve módosítania kell a maximális értékeket egyes peszticidek vonatkozásában; mivel legkésőbb 1998. március 31-ig munkaprogramot kell kidolgozni, amelyet az érdekelt felekkel ismertetni kell, és amelyben ki kell tűzni azokat a határidőket, amelyeken belül az említett információkat és tanulmányokat az érdekelt feleknek a Bizottság és a tagállamok részére be kell nyújtaniuk;

mivel ez az irányelv összhangban van a Növény-egészségügyi Állandó Bizottság véleményével,

ELFOGADTA EZT AZ IRÁNYELVET:

1. cikk

A 86/362/EGK irányelv II. mellékletében:

1. a 93/57/EGK irányelvvel bevezetett peszticid-szermaradványok listáján az a), b) és c) lábjegyzetben található "1998. január 1-je" időpont helyébe "1998. október 31-e" lép;

2. a 94/29/EK irányelvvel bevezetett peszticid-szermaradványok listáján az a), b) és c) lábjegyzetben található "1999. június 30-a" időpont helyébe "legkésőbb 2000. július 1-je" lép;

3. a 96/33/EK irányelvvel bevezetett peszticid-szermaradványok listáján az a) és b) lábjegyzetben található "2000. április 30-a" időpont helyébe "legkésőbb 2000. július 1-je" lép.

2. cikk

A 86/363/EGK irányelv II. mellékletében:

1. a 93/57/EGK irányelvvel bevezetett peszticid-szermaradványok listáján az a) lábjegyzetben található "1998. január 1-je" időpont helyébe "1998. október 31-e" lép;

2. a 94/29/EK irányelvvel bevezetett peszticid-szermaradványok listáján az a) lábjegyzetben található "1999. június 30-a" időpont helyébe "legkésőbb 2000. július 1-je" lép;

3. a 96/33/EK irányelvvel bevezetett peszticid-szermaradványok listáján az a) és b) lábjegyzetben található "2000. április 30-a" időpont helyébe "legkésőbb 2000. július 1-je" lép.

3. cikk

A 90/642/EGK irányelv II. mellékletében:

1. a 93/58/EGK irányelvvel bevezetett peszticid-szermaradványok listáján az a), b), c) és d) lábjegyzetben található "1998. január 1-je" időpont helyébe "1998. október 31-e" lép;

2. a 94/30/EK irányelvvel bevezetett peszticid-szermaradványok listáján az a), b) és c) lábjegyzetben található "1999. június 30-a" időpont helyébe "legkésőbb 2000. július 1-je" lép;

3. a 96/32/EK irányelvvel bevezetett peszticid-szermaradványok listáján az a), b), c) és d) lábjegyzetben található "2000. április 30-a" időpont helyébe "legkésőbb 2000. július 1-je" lép.

4. cikk

A tagállamok legkésőbb 1997. december 31-ig hatályba léptetik azokat a törvényi, rendeleti és közigazgatási rendelkezéseket, amelyek szükségesek ahhoz, hogy ennek az irányelvnek megfeleljenek.

5. cikk

Ennek az irányelvnek a tagállamok a címzettjei.

Kelt Brüsszelben, 1997. december 15-én.

a Bizottság részéről

Franz Fischler

a Bizottság tagja

[1] HL L 184., 1997.7.12., 33. o.

[2] HL L 221., 1986.8.7., 37. o.

[3] HL L 221., 1986.8.7., 43. o.

[4] HL L 350., 1990.12.14., 71. o.

[5] HL L 211., 1993.8.23., 1. o.

[6] HL L 189., 1994.7.23., 67. o.

[7] HL L 197., 1995.8.22., 29. o.

[8] HL L 144., 1996.6.18., 35. o.

[9] HL L 211., 1993.8.23., 6. o.

[10] HL L 189., 1994.7.23., 70. o.

[11] HL L 197., 1995.8.22., 14. o.

[12] HL L 144., 1996.6.18., 12. o.

[13] HL L 230., 1991.8.19., 1. o.

--------------------------------------------------